ક્વિન્ટ અને નેટવર્ક ૧૮ની કચેરીઓ પર આવકવેરાના દરોડા પર ચિંતા વ્યક્ત કરતાં એડટર્સ ગિલ્ડે જણાવ્યું હતું કે, બદઇરાદા સાથે મીડિયાહાઉસ પર પડાયેલા આવકવેરાના દરોડા મીડિયાની સ્વતંત્રતા પર ગંભીર હુમલો છે. સરકારે આ પ્રકારના પ્રયાસોથી દૂર રહેવું જોઈએ. અમે બહલે આપેલાં નિવેદનથી ઘણા વિચલિત થયા છીએ. આવકવેરા વિભાગ સંબંધિત કાયદાઓના દાયરામાં દરોડાની કાર્યવાહી કરવાના અધિકાર ધરાવે છે પરંતુ આ અધિકારનો સરકારના ટીકાકારોને પરેશાન કરવા માટે ઉપયોગ થવો જોઈએ નહીં.